《丹阳苦寒再赋》
元代·方回

冻雪犹凝滞，阴风欲怒号。
树梢栖鸟堕，船底积冰胶。
孰匪焦先室，谁能范叔袍。
竟无沾醉策，足与苦寒鏖。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。